Elle Kull

Elle Kull (aastast 1983 Elle Kerge; sündinud 5. jaanuaril 1952 Haapsalus) on eesti näitleja ja poliitik.

Elle Kulli lapsepõlv möödus Haapsalus. 1970. aastal lõpetas ta Haapsalu 1. Keskkooli (48. lend). 1974. aastal lõpetas Tallinna Riikliku Konservatooriumi lavakunstikateedri (6. lend), kursuse juhendajad Grigori Kromanov ja Mikk Mikiver. Pärast konservatooriumi lõpetamist oli ta aastatel 1974–2003 Eesti Draamateatri näitleja.

2003. aasta Riigikogu valimistel kandideeris ta Res Publica nimekirjas ja osutus valituks. Ta oli X Riigikogu kultuuri- ja hariduskomisjoni liige. 2007. aasta Riigikogu valimistel kandideeris Isamaa ja Res Publica Liidu nimekirjas, kogus 2083 häält ega osutunud valituks. 2009. aastal sai Elle Kullist Taavi Veskimäe asemel XI Riigikogu asendusliige. Ta kandideeris ka 2011. aasta Riigikogu valimistel, kogus 568 häält ega osutunud valituks.

Aastatel 2013–2017 oli ta Tallinna linnavolikogu liige.

Aastatel 1998–2015 oli Elle Kull UNICEFi Eesti Rahvuskomitee president.

Elle Kull on olnud MTÜ Meediastuudio koolitaja (esinemiskursused) ja Kaari Sillamaa Laste Kaunite Kunstide Kooli teatristuudio õpetaja.

Rolle
Diplomilavastused

1974 
Hippolyta, Titania, haldjas – William Shakespeare'i "Suveöö unenägu". Lavastaja Grigori Kromanov.
Mari – August Kitzbergi "Libahunt". Lavastaja Mikk Mikiver.

Eesti Draamateater

1974
Galina – Aleksei Abruzovi "Rännuaastad". Lavastaja Vitali Tšermenjov.
Annie – John Ardeni "Seersant Musgrave'i tants". Lavastaja Mikk Mikiver.
1975
Leedi Anne – William Shakespeare`i "Richard III". Lavastaja Voldemar Panso.
Esineja – Ellen Niidu "Midrimaa". Lavastaja ja kunstnik Mari-Liis Küla.
Larissa – Mihhail Roštšini "Ešelon". Lavastaja Raivo Trass.
Anni, saunanaine; külaneiu – Teuvo Pakkala "Parvepoisid". Lavastaja Voldemar Panso.
1976
Catharina Wycken, Reigi õpetaja naine – Aino Kallase "Reigi õpetaja". Dramatiseerija, lavastaja ja kujundaja Mari-Liis Küla.
1977
Naine – Zdenĕk Podskalský "Noore daami külaskäik". Lavastaja Ago-Endrik Kerge.
Ljubov Jarovaja, õpetaja – Konstantin Trenjovi "Ljubov Jarovaja". Lavastaja Mikk Mikiver.
1978
Solveig, Ingrid, Tüdruk Rohelises, Anitra – Henrik Ibseni "Peer Gynt". Lavastaja Ago-Endrik Kerge.
Laps; vana naine – Rein Saluri "Lasteaiaonu". Lavastaja Ago-Endrik Kerge.
1979
Miss Darling – James Mattew Barrie "Peeter Paan". Lavastaja Ago-Endrik Kerge.
Noor naine – Edward Bondi "Bingo". Lavastaja Mikk Mikiver.
1980
Kyllikki – Elias Lönnroti eepose "Kalevala" põhjal Károly Kazimir / Gyula Ortutay. Lavastaja Paavo Liski.
Inimese naine – Leonid Andrejevi "Inimese elu". Lavastaja Ago-Endrik Kerge.
Maša, mustlanna – Lev Tolstoi "Elav laip". Lavastaja Adolf Šapiro.
1981
Eeslimehe naine – Paul-Eerik Rummo "Kass! Kass! Kass!". Lavastaja Lembit Peterson.
1983
Nastjona – Valentin Rasputini "Ela ja mäleta". Lavastaja Raivo Trass.
1984
Molli – A. H. Tammsaare / Mikk Mikiver "Armastus ja surm". Lavastaja Mikk Mikiver.
Osaleja – Eduard Vilde / Evald Hermaküla "Prohvet Maltsvet". Lavastaja Evald Hermaküla.
1985
Ruth – Alan Ayckbourne'i "Norman Vallutaja". Lavastaja Evald Hermaküla.
Ilmarise emand – Aleksis Kivi "Kullervo". Lavastaja Markku Savolainen.
1986
Mary – Clare Boothe'i "Naised". Lavastaja Raivo Trass.
Mari – A. H. Tammsaare romaani "Tõde ja õigus" I ja V köite põhjal. Lavastaja Raivo Trass.
Ariel, õhuvaim – William Shakespeare'i "Torm". Lavastaja Evald Hermaküla.
1988
Ludmilla – Isaak Babeli "Maria". Lavastaja Peeter Simm.
1989
Lucile – Georg Büchneri "Dantoni surm". Lavastaja Anita Myllymäki.
1993
Proua Klaudi – Madis Kõivu "Tagasitulek isa juurde". Lavastaja Priit Pedajas.
1994
Maria – Ken Ludwigi "Laenake tenorit". Lavastaja Ivo Eensalu.
Morqause – Tankred Dorsti "Merlin ehk Tühi maa". Lavastaja Priit Pedajas.
Evelyn, majaabiline – Alice Jane Kivimäe "Peenike pere". Lavastaja Evald Hermaküla.
Marie, dr Karelli naine – Jaan Krossi "Doktor Karelli raske öö". Lavastaja Mikk Mikiver.
Amanda Wingfield – Tennessee Williamsi "Klaasist loomaaed". Lavastaja Allan Kress.
1995
Paruness Strahl – Mihhail Lermontovi "Maskeraad". Lavastaja Mikk Mikiver.
Myra Arundel – Noël Cowardi "Heinapalavik". Lavastaja Ivo Eensalu.
1996
Beatrice – Arthur Milleri "Vaade sillalt". Lavastaja Mikk Mikiver.
Proua Säinas – Oskar Lutsu "Tagahoovis". Lavastaja Eino Baskin.
Preili Selma Meier – Hermann Bahri "Mees, naine ja kontsert". Lavastaja Eino Baskin.
1997
B – keskealine ja kibestunud – Edward Albee "Kolm pikka naist". Lavastaja Priit Pedajas.
1998
Shona, tööbüroo "Top Girls" klient ja Kannatlik Griselda – Caryl Churchilli "Tipp-tüdrukud". Lavastaja Mati Unt.
Glinda, Hea Lõunanõid – Alfred Bradly "Võlur Oz". Lavastaja Tamur Tohver.
1999
Maria – Ray Cooney` "Igaühele oma". Lavastaja Ain Prosa.
2000
Rooney – Joseph Kesserlingi "Pihlakavein". Lavastaja Roman Baskin.
Osaleja – Pedro Calderóni "Elu on unenägu". Lavastaja Ingo Normet.
2001
Marmion – Alan Ayckbourne'i "Koomiline potentsiaal". Lavastaja Ain Prosa.
Beth – Donald Marguliese "Õhtusöök sõpradega". Lavastaja Ain Prosa.

Teater Vanemuine

1987
Leedi Macbeth – William Shakespeare'i "Macbeth". Lavastaja Ago-Endrik Kerge.
Esitaja – Ago-Endrik Kerge kompositsioon "Fenomen". Lavastaja Ago-Endrik Kerge.

Haapsalu See-teater

2009
Miss Blacklock – Agatha Christie "Kutse mõrvale". Lavastaja Allan Kress.

Eesti Televisioon (telelavastused)

1975
Naine – August Strindbergi "Mäng tulega"
1976
Ljusja Korobova – Oleg Sossini "Avameelsete kõneluste õhtu"
1978
Aalo – Aino Kallase "Legend hundimõrsjast"
Poppea – Miklós Hubay "Nero – parim poeg"
1981
Laura – Eduard Vilde "Pisuhänd"
1983
Lilli Ellert-Saalep – Eduard Vilde "Tabamata ime"
1985
Irma – A. H. Tammsaare / Gunnar Kilgase "Rudolf ja Irma"
1986
Naine – Ivan Bunini "Kättemaks"
1981 – 1986
Lavastuslik sari "Suuri meistreid"
Lydia Koidula – "Lydia Koidula" 1983
Krahvinna Oršina – "Gotthold Ephraim Lessng" 1984, katkend näidendist "Emilia Galotti"
Osaleja – "Moliere" 1985
1991
Aino Kallas – lavastuslik saade "Juhan Luiga"
1993
Naine – Jack Londoni "Kellanupp"
1994
Naine – Stacy Aumonier' "Vanniskäik Prantsusmaal"
2000
Inga Sarap – Anne Olseni "Teatriluulud"

Telesaated

1977/1978
Saatejuhid Elle Kull ja Jüri Krjukov. Vana-aastaprogramm "Ilukelder"
1978
Osaleja – paroodiasaade "Iluvarietee"
1978
Osaleja – paroodiasaade "Ilupaviljon"

Filmid
1973
Minna – Tallinnfilm "Ukuaru"
1975
Aili – Eesti Telefilm "Aeg maha!"
1976
Akvile – Peaosa Leedu filmis "Talude tühjenemise aegu" ("Sodybų tuštėjimo metas")
1977
Maša Krõlova – peaosa Valgevene filmis "Garanteerin elu"
Tüdruk – Tallinnfilm "Karikakramäng, osa "Promenaad"
1978
Catharina Wycken – Tallinnfilm "Reigi õpetaja"
Dora – Tallinnfilm "Surma hinda küsi surnutelt"
1979
Kyllikki – peaosa Soome "Kalevala"-ainelises filmis "Rauaaeg"
1982
Laura – Eesti Telefilm ja Eesti Televisioon "Pisuhänd"
1984
Müüjanna – Eesti Telefilm "Püha Susanna ehk Meistrite kool"
Karen – peaosa Valgevene filmis "Dokument R"
1985
Madeleine – Tallinnfilmi ja Mosfilmi koostöö "Savoy ball"
Helene – Lenfilmi "Sajandi leping"
Maria Marmor – Eesti Telefilm "Kahe kodu ballaad"
Claire Crowhurst – Mosfilm "Sajandi võidusõit"
1986
Manuela – Uzbekfilmi "Draakonijaht"
1987
Halastajaõde Elma. Kosmosetulnukas – Armenfilm "Marsi kroonikad"
Anastassia – ühendus Ekran, "Tooge möödunu tagasi"
1988
Nunn – Eesti Telefilm "Narva kosk"
1989
Antsurahva Leida – Tallinnfilm "Äratus"
Pr Pavlovskaja – Soome Filmi-Molle Oy film "Sõbrad ja seltsimehed" ("Ystävat, toverit")
1993
Naine laevalt – USA telefilm "Küünlad pimeduses"
1998
Ms Blackfield – Odessa stuudio "Avara vaatega aken"
2006
Jutustaja Weckström – Soome-Eesti-Hiina-Hollandi koostööfilm "Igavese armastuse sõdalane"
2007
Ema – Allfilm "Nuga"
Georg Otsa ema Lydia – Eesti-Venemaa-Soome (Lege Artis Film, Mattila-Röhrl, CNF) koostööfilm "Georg"
2009
Osaleja stuudio F-7 filmis "Kirjad Inglile"
2017
Elina studio F-7 filmis "Mehetapja/Süütu/Vari"

Portreesaated televisioonis

 27. juulil 1986 "Filminäitleja Elle Kull"
 14. märtsil 1993 "Mõttemaal. Elle Kull"
 5. mail 1993 "Suhkrust ja jahust 6. Elle Kull"
 23. detsembril 2000 "Siin ja praegu. Elle Kull"
 9. mail 2004 "Tähelaev. Elle Kull"

Isiklikku

Ema Elviine Kull töötas kalakombinaadis, pärast laste sündi jäi koduperenaiseks. Emal oli esimesest abielust poeg Aivo. Isa Johannes Kull oli pärit Võrumaalt, kust ta koos perega läks Siberisse maad otsima, sealt jõudis ta juhuslikult Haapsallu. Johannes juhatas Haapsalu täitevkomitee plaaniosakonda, hiljem Haapsalu KEKi (kolhoosidevaheline ehituskontor). Elviinel ja Johannesel sündis kolm last – Laida, Evi ja Elle.

Elle Kull abiellus 1983. aastal näitleja ja lavastaja Ago-Endrik Kergega (sündinud 8. aprillil 1939). Neil on kolm last – Karl-Gregori, Paula-Rahel ja Johanna-Henriette.

Tunnustus 
 1975 – parima naisosatäitja preemia Minna osa eest filmis "Ukuaru" üleliidulisel filmifestivalil Kišinjovis
 1975 – noorte lavajõudude ülevaatuse mälestusmedal ja preemia Annie rolli eest Eesti Draamateatri lavastuses "Seersant Musgrave'i tants"
 1982 – Eesti NSV teeneline kunstnik
 2002 – Tallinna teenetemärk
 2002 – Valgetähe IV klassi teenetemärk
 2012 –Eesti filmi sajandiauhind (1912–2012): sajandi naistäht"Eesti sajandi film on "Kevade"" ERR, 30. aprill 2012 
 2021 – PÖFFi elutööpreemia

Raamatud
 Hille Karm, "Elle Kull. Unes ja ilmsi" Tallinn: Ajakirjade Kirjastus, 2009 ISBN 978-9949-454-27-3

 Viited 

Välislingid

 Telelavastus Vanniskäik Prantsusmaal (ETV 1994)
 Telelavastus: Pisuhänd (ETV 1981)
 Teleteater: Kellanupp (ETV 1993)

Kategooria:Eesti Draamateatri näitlejad
Kategooria:Eesti filminäitlejad
Kategooria:Eesti Muusika- ja Teatriakadeemia vilistlased
Kategooria:X Riigikogu liikmed
Kategooria:XI Riigikogu liikmed
Kategooria:Valgetähe IV klassi teenetemärgi kavalerid
Kategooria:Eesti NSV teenelised kunstnikud
Kategooria:Sündinud 1952